டபுள்யு.எஸ்.எல். சர்ப் ராஞ்ச் என்ற பெயருடைய இந்த பயிற்சி மையம் லிமோர் என்ற இடத்தில் அமைந்துள்ளது. 20 ஏக்கர் பரப்பளவில் பரந்து விரிந்துள்ள இந்த அலைச்சறுக்கு மையம் பார்க்க கடல் போல பிரமாண்டமாக காட்சி தருகிறது. மின்சாரம் மற்றும் எந்திரங்களின் உதவியுடன் செயற்கையாக அலைகள் உருவாக்கப்படுகின்றன. 6.5 அடி உயரம் முதல் பல அடி உயரங்களில் அலைகள் உருவாக்கப்பட்டு பயிற்சி வழங்கப்படுகிறது. 50 விதமான அலைகள் மற்றும் சுழல்கள் உருவாக்கப்படுவது சிறப்புக்குரியது. இத்தகைய வினோத சுழற்சி அலைகளில் பயிற்சி பெறுவது அலைப்பயிற்சி வீரர்களுக்கு உற்சாகம் தருவதுடன், எத்தகைய கடினமான அலைகளிலும் சாதனை செய்யும் ஊக்கத்தை தரும் என்கிறார் பயிற்சி மைய நிர்வாகி கெல்லி.